Je Omarit určený na kašeľ?
Mám silný kašeľ už tretí týždeň. Dr. mi predpísal Omarit. Nádchu ani slzenie očí ani iné príznaky nemám. Je Omarit na kašeľ?
Dobrý deň,
ďakujeme Vám za otázku.
Liek Omarit obsahuje liečivo bilastín, čo je antihistaminikum.
Používa sa u dospelých a dospievajúcich od 12 rokov na zmiernenie príznakov sennej nádchy (kýchanie, svrbenie, výtok z nosa, upchatý nos, červené oči a slzenie očí) a iných foriem alergickej nádchy a na liečbu svrbiacich kožných vyrážok (žihľavky). Liek nie je určený na liečbu kašľa.
Kašeľ sa lieči v závislosti od jeho charakteru, pokiaľ je kašeľ vlhký a je sprevádzaný tvorbou hlienu je potrebné nasadiť mukolytiká. Ak je kašeľ bez hlienov, teda suchý používajú sa antitusiká.
Prajem Vám všetko dobré.
S pozdravom
PharmDr. Patrícia Čečková